ABCบรรยายพิเศษ ดันธุรกิจท่องเที่ยวภูเก็ต
ABC ร่วมบรรยายพิเศษงาน “Payment Gateway Ecosystem in Tourism” ดันธุรกิจท่องเที่ยวภูเก็ต

7 มิ.ย. 2560

นายเปรมชัย กุศลฤกษ์ดี รองกรรมการผู้จัดการ  บริษัท แอสเซท ไบร์ท จำกัด (มหาชน) หรือ ABC  ได้ร่วมเป็นวิทยากร ในการบรรยายพิเศษ หัวข้อ “WeChat Pay บุกไทย ชวนร้านค้าไทยเป็นสมาชิก เปิดรับชำระสินค้าง่ายๆด้วย QR Code” แนะนำช่องทางการชำระเงิน WeChat Pay เพื่อช่วยเพิ่มโอกาสในการสร้างยอดขายให้ผู้ประกอบการการท่องเที่ยวในจังหวัดภูเก็ต ซึ่งปัจจุบันสถิตินักท่องเที่ยวชาวจีนเข้ามาท่องเที่ยวสูงขึ้นเป็นอันดับ 1
สำหรับช่องทางชำระเงิน E-payment ยังคงเป็นพฤติกรรมการชำระค่าสินค้าและค่าบริการส่วนใหญ่ของชาวจีน WeChat Pay จึงเป็นอีกหนึ่งช่องทางที่มีความปลอดภัยและอำนวยความสะดวกสบายให้กับนักท่องเที่ยวชาวจีนและผู้ประกอบการร้านค้า ในการชำระค่าสินค้าและค่าบริการ
โดยภายในงานประกอบด้วย บูธนิทรรศการเกี่ยวกับการดำเนินธุรกิจทางดิจิทัล เพื่อรองรับนักท่องเที่ยว รวมถึงการบรรยายพิเศษในหัวข้อต่างๆ ทั้งจากหน่วยงานภาครัฐ และภาคเอกชน เพื่อเป็นการส่งเสริมธุรกิจท่องเที่ยวในจังหวัดภูเก็ตและรองรับนักท่องเที่ยวชาวจีน
นอกจากนี้ภายในงานยังได้รับกระแสตอบรับที่ดีจาก องค์กรภาครัฐ และภาคเอกชนในการสนับสนุน และขับเคลื่อนจังหวัดให้เป็นเมืองแห่งการท่องเที่ยว ที่สามารถใช้ระบบดิจิทัลในการตอบโจทย์นักท่องเที่ยวที่เดินทางเข้ามาในประเทศไทย อีกด้วย
 